Иван Конев

Иван Конев (орос. Ива́н Степа́нович Ко́нев, 1897 оны 12-р сарын 16-нд төрсөн — 1973 оны 5-р сарын 21-нд нас барсан) нь Зөвлөлтийн цэргийн жанжин байсан бөгөөд Эх орны дайны үед Улаан армийн манлай хүч Дорнод фронтыг удирдан Дорнод Европыг эзлэн түрэмгийлэгчдээс чөлөөлж, цаашлаад Германы нийслэл Берлин хотыг эзлэхэд онцгой гавьяа байгуулсан билээ.

Конев 1956 онд Варшавын гэрээний орнуудын цэргийн командлагчаар томилогдсон даруйдаа Унгарын хувьсгалыг Зөвлөлтийн хуягт дивизийн хүчийг удирдан дарж байв.

Намтар
Конев Вологда губернийн Подосиновск дүүргийн (одоогийн Киров муж) ойролцоо тариачны гэр бүлд мэндэлжээ. Албан боловсролыг ёс төдий үзсэн Конев мод бэлтгэлийн ангид ажилд орж, 1916 оны Оросын хувьсгалын салхи дэгдтэл ажиллаж байв.

Оросын хувьсгалын гал намжиж цэргүүд халагдсан 1917 онд Конев гэртээ эгэж ирсэн ч Большевикүүдийн намд элссэнээр их буучин болж Улаан армийн оров. Оросын иргэний дайны жилүүдэд Цагаантны эсрэг хүчтэй тулалдаж явлаа. Энэ үед түүний командлагч нь Климент Ворошилов, Иосиф Сталин нар байв. Коневийн цэргийн ур чадварын мэдлэг онцгой болох мэдэгдэж байсан гэдэг.

1926 онд Иван Конев М. В. Фрунзегийн нэрэмжит Цэргийн сургуульд офицерийн мэргэшүүлэх сургалтанд хамрагдаж суралцаж төгссөн бөгөөд 1931 оноос туршлагатай залуу дарга Конев Өвөр Байгалын болон Хойд Кавказын цэргийн тойргийг удирдах болсон юм. 1938 оны 7-р сард корпус командлагчаар дэвшив. Энэ бүхэн нь 1937-1938 онуудад Сталины «Их цэвэрлэгээ» гэгчээр шалгагдаж байсантай холбоотой байх ба Ворошиловын дэмжлэгийн дагуу офицерын тушаал хэд хэдэн шатаар ахиж амжсан юм.

Дэлхийн II дайн
1941 оны зургаадугаар сард Зөвлөлт Холбоот Улс руу халдан дотолсон Нацист Германы цэргийн хүчийг хориглон хамгаалах үүрэг дээд дарга нарт оноогдсоны дагуу Конев Витебск дэх 19 дүгээр армийн командлагчаар томилогдон, Витебскт хориглон байлдаж арга буюу ухран хамгаалсаар Улаан армийн цэргийн нэгтгэлтэйгээ хүч хавсран Смоленскийн орчимд Москва руу улангасан дайрч агсан цэргийн хүчийг зогсоож чадсан юм. Улмаар 1941 оны намар Баруун фронтын командлагчаар томилогдсон байна. Тэрээр Баруун фронтыг командлаж байх үед Москваг эзлэх Хитлерийн "Тайфун" ажиллагаа эхэлсэн бөгөөд тэрээр Баруун фронтыг ялагдлаас аварч чадаагүй ба Баруун фронтын цэрэг Вязьмагийн дэргэд бүслэлтэнд орж бут цохиулсан байна. Баруун фронт бут цохиулсан тул буудуулан алуулах болсон Коневийг энэ хүнд байдлаас Г.Жуков аварч шууд Сталинд хандан өөрийн орлогчоор авах хүсэлт тавин томилуулсан байна. 1941 оны аравдугаар сараас 1942 оны наймдугаар сарыг хүртэл Конев Калинины фронтыг амжилттай удирдахдаа 1941 оны өвлийн туршид үргэлжилсэн Зөвлөлтийн сөрөг довтолгоон бүхий Москвагийн дэргэдэх тулалдаанд онцгой амжилт гаргасаны тул хурандаа генерал цол хүртэв.

Коневийн дайны туршид хамгийн өндөр албан хашиж байсан нь хугацааг албын нь хамт өгүүлбэл, 1943 оны хоёрдугаар сараас зургаадугаар сарыг хүртэл Зөвлөлтийн Баруун фронт, 1943 оны долоодугаар сараас 1945 оны тавдугаар сарыг хүртэл Украины 2 дугаар фронтыг тус тус командалж 1945 оны тавдугаар сараас Украины 1 дүгээр фронтыг командалж байлаа. Тэрээр Курскийн тулалдаанд Зөвлөлтийн цэргийн хориглолтын хүчийг удирдаж байсныг болон 1944 оны нэгдүгээр сарын 24-нөөс хоёрдугаар сарын 16-ныг хүртэл үргэлжилсэн Корсунь-Шевченковскийн бүслэлт зэрэг амжилттай явагдаж өнгөрсөн цэргийн томоохон ажиллагаануудыг дурдах нь зүй.

Украины фронтыг амжилттай удирдаж буйг нь үндэслэн Сталин 1944 оны 2-р сард Коневийг Зөвлөлт Холбоот Улсын Маршал цолыг хүртээжээУказ Президиума Верховного Совета СССР «О присвоении генералу армии Коневу И. С. военного звания маршала Советского Союза» от 20 февраля 1944 года // Ведомости Верховного Совета Союза Советских Социалистических Республик : газета. — 1944. — 29 февраля (№ 12 (272)). — С. 1. Түүнийг хожмоо Иосиф Сталины хамгийн хайртай генералуудын нь нэг байсан хэмээн ном товхимолуудад дурдсанBerlin, the Downfall 1945, by Anthony Beevor, page 16. байдаг.

Иван Коневийн 1938 онд Бүгд Найрамдах Монгол Ард Улс дахь зөвлөлтийн цэргийн удирдагчаар томилогдон ажиллаж БНМАУ-ын хилийг Япон милитаристуудаас хамгаалахад байгуулсан гавьяаг нь үнэлэн 1977 оны 5-р сарын 7-нд Бүгд Найрамдах Монгол Ард Улсын Баатар цолоор нэхэн шагнасан билээ.

Дайны дараа

Сонирхолтой баримтууд
 1941 онд Вязьмагийн бүслэлтэнд орсон зөвлөлтийн цэргийн ерөнхий командлагч агсан 19-р армийн командлагч М.Ф.Лукин "... - Та нар залуу улс, Конев, Будённыи болон бусад Вязьмагийн сүйрэлтэй холбоотой улсуудыг амьд байхад энэхүү сүйрэлтэй холбоотой бүх үнэнийг хэзээ ч мэдэхгүй. Харин миний дуртгал хэзээ нэг цагт хэвлэгдэнэ. ..." гэж дурссан тухай хурандаа Лев Лопуховскийн номонд  бичигдсэн байна.Лев Лопуховский. "Вязьмагийн сүйрэл. 1941 он".

 Цахим холбоос 


 Иван Конев Прага хот дахь хөшөө, Бүгд Найрамдах Чех Улс

Эшлэл

Ангилал:ЗХУ-ын маршал
Ангилал:Улаан армийн фронтын удирдагч
Ангилал:Улаан армийн командлагч
Ангилал:Герман дахь Зөвлөлтийн цэргийн бүлгийн дээд командлагч
Ангилал:Австрийг эзэлсэн үеийн дээд комиссар
Ангилал:Зөвлөлтийн эзэлсэн Австрийн бүс
Ангилал:ЗХУ-ын баатар
Ангилал:БНМАУ-ын баатар
Ангилал:ЗХУ-ын Коммунист намын төв хорооны гишүүн
Ангилал:Ялалт одон шагналтан
Ангилал:Берлиний хүндэт иргэнээс хасагдсан
Ангилал:ЗХУ-ын дэлхийн хоёрдугаар дайны хүн
Ангилал:Оросууд
Ангилал:Зөвлөлтийн иргэн
Ангилал:1897 онд төрсөн
Ангилал:1973 онд өнгөрсөн